Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: A szakképesítés felsőoktatási tanulmányokba történő beszámítása a felsőoktatásról szóló 1993. évi LXXX. törvény
Paragraph Index: 809

b) Gazdasági, pénzügyi és külgazdasági alapismeretek A vámügyintéző műveltségállományának része a gazdasági, pénzügyi és külgazdasági alapműveltség. Elvárható, hogy az ezen a munkaterületen dolgozó szakember felismerje a nemzetgazdaságban és a nemzetközi piacokon bekövetkező jelentősebb gazdasági események közötti összefüggéseket, értse az ok-okozati kapcsolatokat, az események törvényszerűségeit és az azokban érvényesülő hatásmechanizmusokat. Ismernie kell a külkereskedelem és a devizatechnika össze- ** A szóban lévő ismeretek a szakmai vizsgán közvetlenül számonkérésre kerülnek. 1998/100. szám függéseit, a külkereskedelmi tevékenységet, a külkereskedelmi ügyletek fajtáit, a használatos okmányokat. Részletesen ismernie és alkalmaznia kell a fuvarparitásokat és azok hatását a vámértékképzésre. Ismernie kell továbbá a fizetési módokat a nemzetközi kereskedelemben és a dömpingellenes, értékkiegyenlítő vámokra vonatkozó szabályozást. Kívánatos, hogy tájékozott legyen az aktuális gazdaságpolitika lényegi vonásait illetően és legyen véleménye a gazdaságpolitika időszerű kérdéseiben is.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes